  Виталий Пронин 14-тӥ августэ йыртэмасьёс Сарапулысь мӧйы кышномуртлэсь 130 сюрс манетсэ лушказы. Со сярысь ивортэ МВД-лэн Удмуртиысь пресс-службаез.83 аресъем кышномурт вазиськиз полицие ивортӥз, арня вискын нуназе парке потӥз, дораз лыктӥз тодмотэм нылкышно, юалляськиз мӧйы муртлэн тазалыкез сярысь, ӵектӥз йӧнатскыны. Вераз, эмъялозы, пе, вӧсь кылъёсын. Пересь мурт оскытэк сылӥз, палэнскыны турттэ вал, но вӧзазы кыкетӥ нылкышно лыктӥз. Соиз вераз, анай-атайёссы ӵектэм амалэн йӧназы шуыса. Мӧйы адями оскиз.Тодмотэм кышномуртъёс пересь доры сберкнижкаезлы мынӥзы, отын мӧйы мурт люкам коньдонзэ возиз. Сберкнижкаен вамыштӥзы банке. Кышномурт басьтӥз вань уксёзэ - 130 сюрс манетсэ - но сётӥз пӧяськисьлы. Соиз азяз ик коньдонэз газетэ бинялтӥз, вӧсь кыл лыдӟиз но бинетэз пересьлы сётӥз. Дораз бертыса, мӧйы кышномурт валаз, газет буш шуыса.Али йыртэмасьёсты утчало. Теги: йыртэмасьёс лушкаськон Сарапул  